Enne  kui asuda Veihaivei aktsiooni läbiviimisele, katsus Inglismaa siiski oma vastuolu Venemaaga lahendada veel teisiti, tehes ette­paneku, mille järgi Venemaal oleks tulnud loobuda Port Arthuri rentimisest ja Inglismaa oleks andnud kohustuse mitte ühtegi sada­mat Petšili lahes võtta ja Mandžuurias mitte interveneerida. Märgiti veel ära, et Inglismaa võiks deklareerida tarbe korral, et ta ei oma peale kehtivate lepinguõiguste mingisuguseid huve Mandžuurias. Vene­maa ei võtnud aga ettepanekut vastu, sest tal oli  juba valmimisel leping Hiinaga Liaotungi küsimuse lahendamiseks.